Diari Oficial de la Generalitat Valenciana


Sumari del DOGV 9544, del 01-03-2023 (2023/2066)

RESOLUCIÓ de 24 de febrer de 2023, de la Conselleria d'Hisenda i Model Econòmic per la qual s'autoritza una generació de crèdits en la línia de subvenció S8302 «Subvencions indemnització a la Generalitat per la restitució de fons públics disposats indegudament», del capítol 4 del programa 134.10 Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import total de 344.267,57 euros (expedient 22.002/23-016).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2066


Data del document
:   24-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de febrer de 2023, de la Conselleria d'Hisenda i Model Econòmic per la qual s'autoritza una generació de crèdits en la línia de subvenció S8302 «Subvencions indemnització a la Generalitat per la restitució de fons públics disposats indegudament», del capítol 4 del programa 134.10 Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import total de 344.267,57 euros (expedient 22.002/23-016). [2023/2066]  
La disposició addicional setzena de la Llei 9/2022, de 30 de desembre, estableix que, durant 2023, en matèria de cooperació internacional al desenvolupament, els ingressos obtinguts de la recuperació d'actius, segons sentències judicials fermes, ordenant el reintegrament de fons públics indegudament disposats, quedaran afectes al pressupost de la conselleria competent en aquesta matèria de cooperació al desenvolupament, i seran destinats al compliment de fins propis vinculats directament a la cooperació internacional al desenvolupament.  
D'acord amb les dades de la Direcció General de Cooperació Internacional al Desenvolupament, en data 20 de gener de 2023, s'han ingressat 345.267,57 euros per aquests conceptes.   
Per tot això, i atés que el pressupost inicial d'ingressos ja inclou una previsió de 1.000 euros per aquest concepte que figuren com a despesa afecta al capítol 4 del programa 134.10 Cooperació internacional al desenvolupament, línia de concurrència competitiva S8302 «Subvencions indemnització a la Generalitat per la restitució de fons públics disposats indegudament», la Conselleria de Participació, Transparència, Cooperació i Qualitat Democràtica, proposa generar crèdits en aquest programa i línia de subvenció, per import de 344.267,57 euros.  
A aquest efecte, i en virtut del que es disposa en l'article 50.d) de la Llei 1/2015, d'hisenda pública, sector públic instrumental i subvencions, i dels articles 21 i 24 i la disposició addicional setzena de la Llei 9/2022, de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent resolució:  
  
  
Primer  
Autoritzar un augment en el pressupost d'ingressos en l'aplicació 390.99 Altres ingressos, per import de 344.267,57 euros.  
  
Segon  
Autoritzar una generació de crèdits en el pressupost de despeses, en l'aplicació pressupostària 93.91.58.158.58.6 per import de 344.267,57 euros, per a incrementar, en l'annex de subvencions corrents del programa 134.10, la dotació de la línia S8302, que es detalla a continuació:  
Tercer  
Conseqüència de l'import generat, es modifica l'FP3 del programa 134.10 les dades relatives a l'aplicació d'ingrés 390.99, que queden establides en els termes següents:  
  
Codi ing. Origen/ Destinació del finançament Cap. Línia Import  
390.99 Altres ingressos. 345.267,57  
 Restitució fons disposats indegudament en projectes de cooperació. 4 S8302 345.267,57  
  
  
València, 24 de febrer de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.